Kohli
విజయావకాశాలు కోహ్లీపైనే ఆధారపడి లేవు
న్యూఢిల్లీ: చాంపియన్స్‌ ట్రోఫీలో టీమిండియా విజయావకాశలు కెప్టెన్‌ కోహ్లీ ఒక్కడిపైనే ఆధారపడి లేవని మాజీ ఆల్‌రౌండర్‌ కపిల్‌ దేవ్‌ వ్యాఖ్యానించారు.గురువారం ఢిల్లీలోని మేడమ్‌ టుస్సాడ్స్‌లో తమ మైనపు విగ్రహాన్ని ఆవిష్కరించిన తరువాత కపిల్‌ మీడియాతో మాట్లాడాడు.ఈ సమావేశంలో చాంపియన్స్‌ ట్రోఫీలో కోహ్లీ ఫామ్‌ భారత అవకాశాలపై ప్రభావం చూపిస్తుందా? అన్న ప్రశ్నకు కపిల్‌దేవ్‌ సమాధానమిచ్చారు. ధర్మశాలలో ఆస్ట్రేలియాతో టెస్టు మ్యాచ్‌ చూశారా? అప్పుడంతా కోహ్లీ ఆడకపోతే టీమిండియా ఓడిపోతుందన్నారు.
కానీ ఎం జరిగిందో మనందరికి తెలుసు అని కపిల్‌ దేవ్‌ పేర్కొన్నాడు.టీమిండియా విజయం కోహ్లీపైనే ఆధారపడిందని అంచనాలు పెంచేసి ఇతర ఆటగాళ్లను దిగజార్చడం సమంజసం కాదు.జట్టులో కోహ్లీ కూడా ముఖ్యమైన ఆటగాడు.అతడికి ఎప్పుడు,ఎలా ఆడాలో తెలుసన్నాడు.ప్రణాళికలను ఖచ్చితంగా అమలు చేసినపుడే చాంపియన్స్‌ ట్రోఫీలో కోహ్లీ సేన గెలుపు అవకాశాలు ఉంటాయని కపిల్‌ దేవ్‌ అభిప్రాయం వ్యక్తం చేశాడు.ప్రస్తుతం టీమిండియా యువ ఆటగాళ్లతో నిండి ఉందని,గత అయిదారు సంవత్సరాలుగా సత్తా చాటుతుందన్నాడు.ఇక ఛాంపియన్స్‌ ట్రోఫీకి సెలక్టర్లు ఎంపిక చేసిన భారత జట్టు పై కూడా కపిల్‌ స్పందించారు.సెలక్టర్లు జట్టు ఎంపికలో అనుభవానికి పెద్ద పీట వేయడం మంచిదన్నాడు.సెలక్టర్లతో పోలిస్తే తన అభిప్రాయం వేరుగా ఉండవచ్చని అయితే వారిని విమర్శించడం తన పని కాదని కపిల్‌ పేర్కొన్నాడు.చాంపియన్స్‌ ట్రోఫీలో ఏ బౌలర్‌్‌ సత్తా చాటు తాడో చెప్పలేమని అందరూ సమిష్టిగా బౌలింగ్‌ చేయాల్సిన ఉంటుందని కపిల్‌ వివరించాడు.భారత్‌లో పేస్‌ బౌలింగ్‌ ఆల్‌రౌండర్లు లేరని అయితే దేశం తనకన్నా మెరుగైన 100 మందని కపిల్‌దేవ్‌లను తయారు చేయాలని కోరుకుంటున్నట్లు కపిల్‌ దేవ్‌ ఆశాభావం వ్యక్తం చేశాడు.ఫాస్ట్‌ బౌలింగ్‌ ఆల్‌ రౌండర్ల విషయానికి పక్కన బెడితే అశ్విన్‌, జడేజా మంచి ఆల్‌రౌండర్లుగా ఎదిగారని కపిల్‌ పేర్కొన్నాడు.ఇదిలా ఉంటే ఛాంపియన్స్‌ ట్రోఫీలో జూన్‌ 4న పాకిస్థాన్‌తో టీమిండియా తలపడనుంది.దీంతో పాటు గ్రూప్‌ బిలో దక్షిణాఫ్రికా,శ్రీలంకతో జట్లతో భారత్‌ ఆడనుంది.